ΓΡΑΠΤΗ ΕΡΩΤΗΣΗ E-2174/01

υποβολή: Markus Ferber (PPE-DE) προς την Επιτροπή

(19 Ιουλίου 2001)

Θέμα: Χρηματοδοτική βοήθεια σε Παλαιστινίους

Η ΕΕ χορηγεί στους Παλαιστινίους χρηματοδοτική βοήθεια.

Από ποια κονδύλια του προϋπολογισμού προέρχονται τα χρήματα· Πόσα χρήματα δαπανήθηκαν κατά τα προηγούμενα έτη και πόσα προβλέπεται να δαπανηθούν κατά το τρέχον και το επόμενο έτος· Ποια έργα χρηματοδοτήθηκαν από αυτούς τους πόρους· Ποιος και με βάσει ποια κριτήρια επιλέγει τα έργα·

Απάντηση του κ. Patten εξ ονόματος της Επιτροπής

(10 Σεπτεμβρίου 2001)

Η χρηματοδοτική και τεχνική συνεργασία που χορήγησε η Κοινότηταπέρ της Παλαιστινιακής Αρχής διαρθρώνεται κυρίως γύρω από τρία κονδύλια του προϋπολογισμού, δηλαδή:

- B7-410: MEDA (Συνοδευτικά μέτρα για τις μεταρρυθμίσεις των οικονομικών και κοινωνικών δομών στις τρίτες μεσογειακές χώρες). Πρόκειται για το κυριότερο κονδύλιο του προϋπολογισμού στο πλαίσιο της ευρω-μεσογειακής εταιρικής σχέσης.

- B7-420: Κοινοτικές δράσεις όσον αφορά τη συμφωνία ειρήνης που συνάφθηκε μεταξύ του Ισραήλ και της Οργάνωσης για την Απελευθέρωση της Παλαιστίνης (ΟΑΠ). Αυτό το ειδικό χρηματοδοτικό μέσο δημιουργήθηκε μετά τη δήλωση αρχών το 1993 (πρόγραμμα στήριξης της ειρηνευτικής διαδικασίας στην Εγγύς Ανατολή).

- B7-421: Ενίσχυση στην Υπηρεσία Αρωγής και Έργων των Ηνωμένων Εθνών για τους πρόσφυγες της Παλαιστίνης στην Εγγύς Ανατολή (UNRWA). Η Κοινότητα συνεισφέρει από το 1971 στον προϋπολογισμό της UNRWA.

Ο ανακεφαλαιωτικός πίνακας της βοήθειας από τον προϋπολογισμό που χορήγησε η Κοινότηταπέρ της Παλαιστινιακής Αρχής το 1999 και 2000, που κατανέμεται ανά κονδύλιο προϋπολογισμού, αποστέλλεται απευθείας στο Αξιότιμο Μέλος του Κοινοβουλίου και στη Γενική Γραμματεία του Κοινοβουλίου.

Το 2001 δεν προβλέπεται καμία ανάληψηποχρέωσης από το κονδύλιο MEDA: οι δράσεις στην Παλαιστίνη θα αποφασιστούν ανάλογα με την εξέλιξη της πολιτικής κατάστασης επί τόπου. Η Επιτροπή (EuropeAid) προέβλεψε για το έτος 2001, συνολικό ποσό 48 050 000 σε πιστώσεις αναλήψεωνποχρεώσεων από το κονδύλιο Συμφωνίες ειρήνης και 42 250 000 που θα αναληφθούν από το κονδύλιο Ενίσχυσηπέρ της UNRWA.

Οι λεπτομέρειες των σχεδίων που αποτέλεσαν αντικείμενο κοινοτικής χρηματοδότησης από το κονδύλιο MEDA το 1999 και 2000, αποστέλλονται επίσης απευθείας στο Αξιότιμο Μέλος του Κοινοβουλίου και στη Γενική Γραμματεία του Κοινοβουλίου.

Οι αναλήψειςποχρεώσεων βάσει του κονδυλίου Ενίσχυσηπέρ της UNRWA γίνονται στο πλαίσιο των ετήσιων συνεισφορών που καταβάλλονται απευθείας στον προϋπολογισμό της UNRWA.

Οι κυριότεροι στόχοι, οι κατευθύνσεις και οι τομείς παρέμβασης με προτεραιότητα της Κοινότηταςπέρ των μεσογειακών εταίρων της, καθορίζονταν μέχρι σήμερα στα ενδεικτικά προγράμματα, στα έγγραφα στρατηγικής που καλύπτουν τριετή περίοδο. Ο νέος κανονισμός MEDA, ο κανονισμός (ΕΚ) αριθ. 2698/2000 του Συμβουλίου της 27ης Νοεμβρίου 2000 για την τροποποίηση του κανονισμού (ΕΚ) αριθ. 1488/96 σχετικά με τα συνοδευτικά χρηματοδοτικά και τεχνικά μέτρα (MEDA) για τη μεταρρύθμιση των οικονομικών και κοινωνικών δομών στα πλαίσια της ευρω-μεσογειακής εταιρικής σχέσης(1) προβλέπει επίσης μακροπρόθεσμα έγγραφα στρατηγικής που καλύπτουν την περίοδο 2000-2006.

Το ενδεικτικό πρόγραμμα Δυτική Όχθη/Λωρίδα της Γάζας για την περίοδο 2000-2002, που ενέκρινε η Επιτροπή το Δεκέμβριο 2000, λαμβάνειπόψη τις προτεραιότητες που καθορίστηκαν στο Παλαιστινιακό σχέδιο για την ανάπτυξη και περιέχει τους δύο κυριότερους τομείς συνεργασίας με προτεραιότητα, δηλαδή, η στήριξη για την οικονομική μετάβαση και την ανάπτυξη με δύο πτυχές (στήριξη της διαδικασίας των μεταρρυθμίσεων και εφαρμογή της θεσμικής ικανότητας και ανάπτυξη του ιδιωτικού τομέα) και η κοινωνικο-οικονομική και περιβαλλοντική ισορροπία. Τα σχέδια που χρηματοδοτεί η Κοινότητα πρέπει να ενταχθούν στους προαναφερόμενους τομείς και/ή πτυχές.

(1) ΕΕ L 311 της 12.12.2000.